Raġel ta' 36 sena mill-Mali ndarab gravi wara li ntlaqat minn karozza f'Birkirkara Il-każ seħħ għall-ħabta tat-tmienja u nofs fi Triq Fleur De Lys. Il-Pulizija marret minnufih fuq il-post u minn stħarriġ preliminari li sar, irriżulta li r-raġel safa' milqut minn vettura ta' tip Mazda Demio misjuqa minn tfajla ta' 21 sena li tgħix Ħaż Żebbuġ. Aktar tard ir-raġel ġie ċċertifikat li weġġa' gravi. L-investigazzjonijiet dwar dan l-inċident għadhom għaddejjin.